hotchpotch/miracl-hf-unified huggingface dataset:
రాంపల్లి (కీసర)
రాంపల్లి, తెలంగాణ రాష్ట్రం, మేడ్చల్ జిల్లా, కీసర మండలంలోని గ్రామం.
పహాడిషరీఫ్ 9 కి.మీ. బోడుప్పల్ 11 కి.మీ. పర్వతపూర్ 11 కి.మీ, మనికొండ 12 కి.మీ. మీర్ పేట్ 13 కి.మీ. దూరములో ఉన్నాయి.
ఈ గ్రామం మేడ్చల్ అసెంబ్లీ నియోజకవర్గం, మల్కాజ్‌గిరి లోకసభ నియోజకవర్గంలో భాగం. 2009లో జరిగిన శాసనసభ ఎన్నికలలో ఈ గ్రామంలో కాంగ్రెస్ పార్టీకి 25 ఓట్ల ఆధిక్యత లభించింది. కాంగ్రెస్ పార్టీ అభ్యర్థికి 1160 ఓట్లు రాగా, తెలుగుదేశం పార్టీ అభ్యర్థికి 1135 ఓట్లు, ప్రజారాజ్యం పార్టీ అభ్యర్థికి 714 ఓట్లు లభించాయి.
గుత్తా
గుత్తా తెలుగువారిలో కొందరి ఇంటి పేరు.
జన్మస్థానం
జన్మస్థలం లేదా జన్మస్థానం ఒక వ్యక్తి జన్మించిన ప్రదేశం. ఇది వ్యక్తులకే పరిమితం కాకుండా నదులకు కూడా వర్తిస్తుంది. ఇది వ్యక్తి యొక్క పేరు (Name), పుట్టిన తేదీ (Date of birth) మొదలైన వివరాలతో ధృవీకరణ పత్రంలో పొందుపరచాల్సిన అంశం. ఇది జాతీయత (Nationality) ని నిర్ణయిస్తుంది.
మానవజాతి మొత్తం అంతా జన్మించినది తల్లి యోని నుండే అనేది నిజం
ఒక వేళ పుట్టినది హాస్పిటల్ లో అయితే ఆ హాస్పిటల్ ఉన్న ఊరు ఆ వ్యక్తి యొక్క జన్మస్థానం అవుతుంది. భారతదేశంలో ఆ ప్రదేశంలోని గ్రామ పంచాయితీ, పురపాలక సంఘం, కార్పొరేషన్ అధికారుల నుండి హాస్పిటల్ నిర్వహకులు నేరుగా సంప్రదించి ధృవీకరణ పత్రాలు తీసుకొనే అవకాశం ఉన్నది.
జన్మస్థానాన్ని నమోదు (Registration) చేసుకొని జన్మ ధృవీకరణపత్రం (Birth Certificate) తీసుకోవడం తప్పనిసరి.
ప్రపంచ జన్మస్థానం (చిత్రపటం)
ప్రపంచ జన్మస్థానం (L’Origine du monde; "The Origin of the World") అనేది ఒక తైల చిత్రపటం. ఇది ఫ్రెంచి కళాకారుడు గస్టేవ్ కోర్బెట్ (Gustave Courbet) 1866 లో చిత్రీకరించాదు. ఇందులో నిద్రిస్తున్న స్త్రీ జననేంద్రియాలు మరియు ఉదర భాగాల్ని శృంగార కళాఖండంగా సృష్టించాడు.
ఈ చిత్రపటానికి మోడల్ గా జోనా హీఫర్ మాన్ (Joanna Hiffernan) అనే యువతి పనిచేసినట్లుగా గుర్తించారు. ఈమె కోర్బెట్ స్నేహితుని ప్రియురాలు.
అష్టకములు
అష్టకం అను పదం సంస్కృత పదమయిన "అష్ట" నుండి వచ్చింది. అష్ట అనగా ఎనిమిది చరణాలు కలిగినదే అష్టకం. సంక్షిప్తంగా ఉంటూ, ఎంతో మధురంగా,సూటిగా కవి యొక్క భావాన్ని తెలిపేవే అష్టకములు. ఏదో ఒక దేవతకు/దేవుడికి ఈ అష్టకం అంకితమై, ఆయా దేవతా మూర్తులను కీర్తిస్తుంది.
శ్రీ పాద వల్లభాచార్యుడు
శ్రీ పాద వల్లభాచార్యులూ (1479-1531) భక్తి తత్త్వజ్ఞుడు. భారత దేశంలోని శుద్ధ అద్వైతాన్ని పాటించే పుష్టి మతాన్ని స్థాపించాడు. ఇతడు వైష్ణవ మత ఆచార్యుడు. జన్మతః తెలుగు వైదికుల కులంలో పుట్టాడు.
శుద్ధాద్వైతి అయిన వల్లభాచార్యుడు 1479 లో కంకరవ గ్రామంలో లక్ష్మణభట్టు, ఎలమగర దంపతులకు రెండవ కుమారునిగా జన్మించాడు. వారిది వైష్ణవ పండిత వంశం, వైదిక నిష్ఠా కుటుంబం. వల్లభుని బాల్యం, విద్యాభ్యాసం కాశీలో గడిచాయి. యుక్తవయసు వచ్చేసరికే వేదవేదాంగాలు, వివిధ శాస్త్రాలు, అష్టాదశ పురాణాలు పఠించాడు.
పెద్దవాడైన తర్వాత వైష్ణవమత వ్యాప్తిని జీవిత లక్ష్యంగా పెట్టుకున్నాడు. దేశమంతా పెక్కుసార్లు తిరిగి, వివిధ ప్రదేశాలలో వివిధ మతస్థులతో వాదోపవాదాలు జరిపి తన మతానికి మళ్ళించాడు. కృష్ణదేవరాయల పరిపాలనా కాలంలో ఆంధ్రప్రాంతమైన విజయనగరం వచ్చి రాజాస్థానంలోని శైవులను వాదంలో ఓడించాడు. అక్కడినుండి ఉత్తరాభిముఖంగా ప్రయాణించి ఉజ్జయిని, ప్రయాగ, కాశీ, హరిద్వార్, బదరీనాథ్, కేదార్‌నాథ్ మొదలైన పుణ్యస్థలాలను దర్శించి, చివరికి మథురవద్ద బృందావనంలో కొంతకాలం నివసించాడు.
ఒకనాడు వల్లభునికి శ్రీకృష్ణుడు కలలో కనపడి, సమీపంలోని గోవర్ధనగిరిపై ఒకచోట శ్రీనాథ విగ్రహం కలదని, దాన్ని త్రవ్వితీసి ఆలయం నిర్మించి ప్రతిష్ఠించి, పూజాదికాలు జరిగేటట్టు చేయమని ఆజ్ఞాపించాడు. ఆ విధంగానే అక్కడ వల్లభాచార్యుడు 1520లో శ్రీనాథాలయం నిర్మించాడు. అందుకే వల్లభుని మతాన్ని శ్రీనాథ మతం అంటారు. మథురనుంచి తిరిగి కాశీ చేరుకుని అక్కడ స్థిరపడ్డాడు. 
బాదరాయణ బ్రహ్మసూత్రాలకు అనుభాష్యం, జైమిని పూర్వమీమాంసా సూత్రాలకు భాష్యాన్ని రచించాడు. భాగవత దశమ స్కంధానికి సుబోధిని అనే వ్యాఖ్యాన గ్రంథాన్ని రచించాడు.
శంకరాచార్యుని సిద్ధాంతాలతో వల్లభుడు విభేదించాడు. పరబ్రహ్మమును మాయ ఆవరించి మరుగుపరుస్తుందన్న వాదాన్ని తిరస్కరించాడు. ఎందుకంటే ఈ వాదంలో మాయ ద్వితీయతత్త్వం అయింది. కాబట్టి అది అద్వైతానికి విరుద్ధం. మాయావృతం కాని పరబ్రహ్మమే పరమసత్యమని ప్రతిపాదించడు. మాయావాదాన్ని తిరస్కరించడంవలన అతని వాదానికి శుద్ధాద్వైతమనే పేరు వచ్చింది.
పరమాత్మ సచ్చిదానంద స్వరూపం కాగా, జీవుడు సత్‌చిత్ రూపం మాత్రమే. అతడినుంచి ఈశ్వరుడు ఆనందాన్ని మరుగుపరిచాడు. అందుచేతనే జీవుడు అజ్ఞానవశుడై, సంసారబద్ధుడై దుఃఖితుడవుతున్నాడు. ఇక జడ జగత్తు సద్రూపం మాత్రమే. దాని నుంచి ఈశ్వరుడు తన చిత్, ఆనంద లక్షణాలను మరుగుపరిచాడు. అయినప్పటికీ పరమాత్మనుంచి పరణమించినవైనందున జీవాత్మలు, జగత్తు పరమాత్మతో తాదాత్మ్యం కలిగినవే. 
వల్లభాచార్యుడు 1531లో నిర్యాణం చెందాడు.
పల్లెర్ల హనుమంతరావు
పల్లెర్ల హనుమంతరావు ప్రముఖ స్వాతంత్ర్య సమరయోధుడు, నిరంకుశ నిజాం వ్యతిరేక ఉద్యమకారుడు. ఇతను 1909 మార్చిలో మహబూబ్ నగర్ జిల్లాలో జన్మించాడు. న్యాయవిద్యను అభ్యసించి మహబూబ్ నగర్‌లో న్యాయవాద వృత్తిని చేపట్టాడు. ఆ తర్వాత బూర్గుల రామకృష్ణారావు, మాడపాటి హనుమంతరావు తదితర ప్రముఖులతో కలిసి ఉద్యమాలలో చురుగ్గా పాల్గొన్నాడు. మహబూబ్ నగర్‌లో జరిగే అన్ని ఉద్యమాలకు ఇతను నాయకత్వం వహించాడు. మహబూబ్ నగర్ జిల్లాలో ఆంధ్రమహాసభను పటిష్ఠం చేయడమే కాకుండా గ్రామగ్రామాన గ్రంథాలయాలు స్థాపించడానికి కృషిచేశాడు. 1947-48లో నిరంకుశ నిజామ్ పాలనకు మరియు దాష్టీక రజాకార్ల ఆగడాలకు వ్యతిరేకంగా ఉద్యమం చేసి జైలుకు వెళ్ళాడు. హైదరాబాదు సంస్థానం భారత యూనియన్‌లో కలిసిన పిమ్మట 1948, సెప్టెంబరు 19న ఇతను జైలు నుంచి విడుదలైనాడు. 1952లో జరిగిన తొలి శాసనసభ ఎన్నికలలో మహబూబ్‌నగర్ అసెంబ్లీ నియోజకవర్గం నుంచి హైదరాబాదు రాష్ట్ర శాసనసభకు ఎన్నికైనాడు. అప్పుడే బూర్గుల రామకృష్ణారావు మంత్రివర్గంలో స్థానం కూడా పొందినాడు. ఇతన్ని మహబూబ్ నగర్ గాంధీ అని పట్టణ ప్రజలు అప్యాయంగా పిలిచేవారు. 1957 మరియు 1962లలో లోకసభకు ఎన్నికయ్యాడు.
2009 మార్చిలో పల్లెర్ల హనుమంతరావు శతజయంతి సందర్భంగా మహబూబ్‌నగర్ పట్టణంలో ప్రభుత్వ జూనియర్ కళాశాల కూడలిలో ఆయన విగ్రహాన్ని ఆవిష్కరించబడింది.
జవహర్ నవోదయ విద్యాలయం, పాలేరు
జవహర్ నవోదయ విద్యాలయం, పాలేరు ఖమ్మం జిల్లాలో వెనుకబడిన తరగతుల వారికి ఉన్నత విద్య అందించటం కోసం భారత ప్రభుత్వంచే నిర్వహించబడుతున్న జవహర్ నవోదయ విద్యాలయం.
దీనిని పాలేరులో 1987 సంవత్సరంలో స్థాపించారు .
ప్రతి సంవత్సరం 6వ తరగతికి 80 మంది విద్యార్థులను తీసుకుంటారు .
ప్రతి సంవత్సరం సుమారు 6000 దరఖాస్తులు వస్తాయి, ప్రవేశ పరీక్ష ద్వారా ఎంపిక విధానం కొనసాగుతుంది.
ప్రతి సంవత్సరం డిశంబరు నెల మొదటి ఆదివారం రోజున పూర్వ విద్యార్థుల రోజుగా జరుపబడుతుంది, ఈ రోజున పూర్వ విద్యార్థులు వచ్చి వారి అనుభవాలు,సలహాలు ప్రస్తుత విద్యార్థులకు ఇస్తారు మరియూ తొటివారిని కలుసుకొవడానికి కుడా ఉపయొగకరంగా ఉంటుంది.
ఖమ్మం జిల్లాలో ఉన్న మొదటి నవొదయ విద్యాలయం, ప్ర్రస్తుతం ఖమ్మం జిల్లాలో రెండు నవొదయవిద్యాలయాలున్నాయి .
ఇది భారత ప్రభుత్వం చే హ్యూమన్ రిసొర్స్ వారు ఏర్పాటు చేశారు . పాలేరులో సుమారు 50 ఎకరాలలో నిర్మించబడింది.
ఈ విద్యాలయంలో 6 వ తరగతి నుంచి, +2 వరకు ఉచిత విద్యని బొదిస్తున్నారు. 
6 వ తరగతిలో ప్రారంభమైయ్యె ప్రవేశ నియామకాలలో 80 మంది విద్యార్థులను తీసుకుంటారు ఇది రిజర్వేషన్ల ఆధారంగా ఉంటుంది .
విద్య బొధన 7వ తరగతివరకు తెలుగు మరియు ఆంగ్ల మాంద్యలో ఉంటుంది, 8వ తరగతి నుంచి ఆంగ్ల మాంద్యం తప్పనిసరి 
మరియు సి.బి.యస్.యిలో ఉంటుంది.
అమ్మాయి లకు అబ్బాయి లకు వేరు వేరుగా వసతి సొకర్యం ఉంది .ప్రిన్సిపాల్ : 08742-273025
కట్టా వెంకటనర్సయ్య
ఖమ్మం జిల్లా మధిర శాసనసభ నియోజక వర్గానికి 2 సార్లు కమ్యూనిస్ట్ పార్టీ తరపున ఎమ్.ఎల్.ఏగా సేవలందింఛారు.
2009 శాసనసభ ఎన్నికలకు ముందు కమ్యూనిస్ట్ పార్టీ యొక్క పద్ధతులు, రాస్ట్ర అగ్రనాయకత్వం పనితీరు నచ్చటం లేదని పార్టీకి, శాసనసభ సభ్యత్వానికి ( నెలలో గడువు ముగుస్తుందడగా) 
రాజీనామా చేశారు.
యుక్తవయసునుంచి రాజకీయాలలో ఉన్నారు, మధిర , కల్లూరు , సత్తుపల్లి , వైరా, తల్లాడ మండలాల్లో మంచి ప్రజామద్దతు ఉన్ననేత.
మార్క్సిస్టు పార్టిలో ఉండి, మధిర యం.యల్.ఎగా ఎన్నికయ్యి. మధిర యస్.సికి రిజర్వ్ అయ్యిన వెంటనే పార్టికి రాజీనామా చేయటం విమర్శలకు దారి తీసింది.
జిల్లాలో 2009 ఎన్నికలలో పార్టికి ఎదురు దెబ్బ తగలడం వెనుక కాంగ్రెస్ కి తోడ్పాటు అందిచారనె అపవాదు ఉంది.
ఇతను నాయకత్వం అందించిన పార్టీ శాఖ లలో సిద్దాంతానికంటె ఇతని ప్రభావం ఉందనే చెప్పవచ్చు
ఆర్ధిక ఇబ్బందుల వల్ల ఇటీవల సుమారు 25 ఎకరాల వ్యవసాయభూమిని అమ్మారు అని ప్రజలు భావిస్తారు.
కమ్యూనిస్ట్ పార్టీ నుంచి వైదొలగినా ఇంకా ఆపార్టీ ప్రాంతీయ సభలకి, కార్యకర్తల సభలకు వెళ్తుంటారు . ఇంకా వేరే పార్టీలో చేరలేదు.
గెలుపు
గెలుపు (విక్టరీ ) పదం విక్టోరియా నుండి ఉద్భవించినది. ఈమె రోమన్ గెలుపు దేవత. గెలుపు అనేది సామాన్యంగా యుద్ధాలలో ఉపయోగించే పదం. అయితే ఈ పోటీ ప్రపంచంలో ఇది ఇతర వ్యక్తిగత, వృత్తిపరమైన విషయాలలో కూడా వాడడం జరుగుతున్నది. దీనికి వ్యతిరేక పదం ఓటమి.
వివిధ క్రీడలలో పాల్గొన్నవారిలో కొద్దిమంది మాత్రమే గెలుస్తారు. పోటీలలో గెలిచిన వారికి బహుమతులు ఇవ్వడం ఆనవాయితీ.
ఆడ
ఆడ జీవుల యొక్క లింగము. దీనికి వ్యతిరేక పదం మగ.
ఆడ [ āḍa ] āḍa. తెలుగు corrupted from ఆడు] adj. Female. ఆడగుంపు a mob of women. ఆడకండ్లదానను I am a timid woman ఆడకూతురు a woman. ఆడతనము āḍa-tanamu. n. Womanishness, weakness. ఆడది āḍadi. A woman; plural ఆడవాండ్లు or ఆడవాండ్రు; ఆడపడుచు āḍa-paduṭsu. A girl, a young woman. ఆడపాప āḍa-pāpa. Girl. A lady in waiting, a handmaid. ఆడమనిషి āḍa-manishi. A woman.
ఆడంగి [ āḍaṅgi ] or ఆణంగి āḍangi. [Tel.] n. A female. (Usually in the plural alone) ఆడంగులు, or ఆణంగులు women. ఆడంగి మాటలు language fit for a woman. ఆడంగిలేకి a girlish fop.
ఆడ క్షీరదాలలో ప్రస్ఫుటంగా కనిపించే లక్షణం క్షీర గ్రంధులు.
వీరి ప్రతి కణంలో రెండు "X క్రోమోసోములు" ఉంటాయి. లైంగిక ప్రత్యుత్పత్తి జరిపే జీవులలో స్త్రీ బీజకణం ఉత్పత్తి అయి అవి పురుష బీజకణంలో కలిసి జాతిని అభివృద్ధి చేసుకుంటాయి.
హీరో మోటోకార్ప్
హీరో మోటోకార్ప్, హీరో హోండాగా స్థాపించబడిన మోటార్ సైకిల్ తయారీ సంస్థ. ఇది భారతదేశంలో మొదటి స్థానంలో ఉన్న ద్విచక్రవాహన తయారీ కంపెనీ. 1984 లో హీరో సైకిల్స్‌కు చెందిన ఓం ప్రకాష్‌ ముంజల్‌ జపానుకు చెందిన హోండా కంపెనీతో కలిసి హీరోహోండాను స్థాపించారు. 2010 లో హీరో సంస్థ హోండాకు చెందిన షేర్లను కొనివేయడంతొ ఈ సంస్థ హీరో మోటోకార్ప్ గా రూపాంతరం చెందింది.
కొమర్రాజు అచ్చమాంబ
కొమర్రాజు అచ్చమాంబ (1906-1964) ప్రముఖ వైద్యురాలు, న్యాయవాది, రాజకీయ నాయకురాలు మరియు మాజీ పార్లమెంటు సభ్యురాలు. స్త్రీల ఆరోగ్య సమస్యల గురించి విశేష కృషి చేసింది. విద్యార్థి దశనుండి అనేక జాతీయోద్యమాలలో పాలు పంచుకున్నది. ఆవిడ కొమర్రాజు లక్ష్మణరావు పుత్రిక.
అచ్చమాంబ చరిత్రకారుడు కొమర్రాజు వేంకట లక్ష్మణరావు, ఆయన భార్యకు 1906, సెప్టెంబరు 6న గుంటూరులో జన్మించింది. విద్యార్థి దశనుండే జాతీయోద్యమ కార్యక్రమాలలో పాల్గొన్నది. 1924 లో కాకినాడలో జరిగిన భారత జాతీయ కాంగ్రెసు సమావేశాలలో బాలికా సేవాదళానికి నాయకురాలిగా పనిచేసింది. 1928 లో మద్రాసు నగరంలో సైమన్ కమీషన్‌కు నిరసనగా నల్ల జెండాల ప్రదర్శనకు నాయకత్వం వహించింది. 1943 నుండి 1948 వరకు భారతీయ కమ్యూనిస్టు పార్టీ సభ్యురాలిగా ఉన్న అచ్చమాంబ, 1948లో సైద్ధాంతిక విభేదాల వలన కమ్యూనిస్టు పార్టీకి రాజీనామా చేసి భారత జాతీయ కాంగ్రెసులో చేరింది. 1957 లో కాంగ్రెసు పార్టీ అభ్యర్థిగా విజయవాడ నియోజకవర్గం నుండి రెండవ లోకసభకు ఎన్నికయ్యింది.
అచ్చమాంబ సాంప్రదాయకంగా పిల్లల పెంపకంలో వస్తున్న అపోహలను, మూఢనమ్మకాలను తొలగించడానికి ఉద్దేశించి తెలుగులో "ప్రసూతి – శిశుపోషణ" అన్న పుస్తకాన్ని వ్రాసింది. ఈమె 1946 లో ఆంధ్ర మహిళా సంఘం ఆధ్వర్యంలో ప్రారంభమైన "మహిళ" అనే స్త్రీల కొరకు ఉద్దేశించబడిన మాసపత్రికకు సంపాదకత్వం వహించింది. అయితే ఇది కొన్ని సంవత్సరాలు మాత్రమే వెలువడింది. 1940లో ఈమెకు వి. వెంకటరామశాస్త్రితో వివాహమైంది. దంపతులకు టాన్యా అనే ఒక కుమార్తె జన్మించింది.
2006 లో, ఈమె శతజయంతి ఉత్సవాలను హైదరాబాదులో జరుపుకున్నారు.
నమలడం
నమలడం (Mastication or Chewing) జీర్ణ ప్రక్రియలో మొదటి భాగం.
నమిలేటప్పుడు ఆహార పదార్ధాలు పండ్ల మధ్యన పడి చిన్నవిగా చేయబడతాయి. అందువలన జీర్ణద్రవాలలోని ఎంజైమ్లు బాగా పనిచేసి ఆహారాన్ని సులభంగా జీర్ణించుకోవడానికి ఉపయోగపడతాయి. ఈ ప్రక్రియలో నాలుక మరియు బుగ్గలు సహకరిస్తాయి. నమలడం పూర్తయేసరికి ఆహారం మెత్తగా మారి లాలాజలంతో కలిసి ముద్దలాగా తయారౌతుంది. కార్బోహైడ్రేట్లు కొంతవరకు జీర్ణించబడతాయి. ఆ తర్వాత అన్నవాహిక ద్వారా జీర్ణకోశాన్ని చేరుకుంటుంది.
కొంతమంది తల్లిదండ్రులు చిన్న పిల్లలకు కొంత నమిలిన ఆహారాన్ని తినిపిస్తారు. దీనిని Premastication అంటారు. అందువలన పిల్లలు సులువుగా జీర్ణించుకోగలుగుతారు.
నెమరువేయు జంతువులైన పశువులలో గడ్డి మొదలైన వాటిని రెండుసార్లు నములుతాయి. అదే మాంసాహార జంతువులు తమ ఆహారాన్ని పెద్ద పెద్ద కండలుగా ఒకేసారి నమలకుండా మింగేస్తాయి.
ఈ క్రింది నమిలే కండరాలు (Muscles of Mastication) అన్ని జతగా ఉంటాయి.
ఇలాంటి నమిలే ప్రక్రియను కొన్ని యంత్రాలలో ప్రవేశపెట్టారు. అమెరికాలోని మాస్టికేటర్ అనే యంత్రం అగ్నిప్రమాదాలలో ఉపయోగించే యంత్రాన్ని ఉపయోగిస్తున్నది.
నడవడం
నడవడం (Walking; also known as Ambulation) కాళ్ళున్న జంతువులలోని ఒక విధమైన కదిలే ప్రక్రియ. ఇది పరుగెత్తడం (Running) కన్నా నెమ్మదిగా జరుగుతుంది. ఎన్ని కాళ్లున్నా కూడా ఈ కదలికను "తిరగబడిన లోలకపు చలనం" (Inverted Pendulum movement) అంటారు. సామాన్యంగా మనిషి 5 కిలోమీటర్లు లేదా 3.1 మైల్లు వేగంతో నడుస్తాడు.
నడవడాన్ని పరుగెత్తడం నుండి ఎలా గుర్తిస్తారు. నడిచేటప్పుడు రెండు కాళ్ళలో ఒకటి భూమి మీద ఉంటుంది. అదే పరుగెత్తేటప్పుడు కొంత సమయం రెండు కాళ్ళూ గాలిలో ఉంటాయి. ఇది నడక పోటీలలో చాలా ప్రాధాన్యత కలిగివుంటుంది.నడవడం ఒక మంచి వ్యాయామం. మంచి ఫలితాల కోసం ప్రతిరోజు కనీసం 30-60 నిమిషాలపాటు వారంలో 5 రోజులు నడవాలి. ఇందువలన చాలా ఆరోగ్యకరమైన ఉపయోగాలున్నాయి. కాన్సర్, మధుమేహం, గుండె జబ్బులు, మానసిక ఒత్తిడి మరియు డిప్రెషన్ వంటివి రాకుండా నివారిస్తుంది. స్థూలకాయం మరియు అధిక రక్తపోటు ఉన్నవారిలో ఇది మనిషి జీవిత కాలాన్ని పెంచుతుంది. నడవడం వలన ఎముకలు బలంగా తయారౌతాయి మరియు ప్రమాదమైన కొవ్వు పదార్ధాలు తగ్గుతాయి.
నడవడం వలన మతిమరుపు రాకుండా నివారించగలమని పరిశోధనలు తెలియజేశాయి.
సర్వనామము
నామవాచకం (Noun) కు బదులుగా వాడబడేది సర్వనామము (Pronoun). సర్వము అంటే అన్నీ, అంతా అని అర్ధము.ఉదాహరణ : ఈ పని ఎవడు చేస్తాడో వాడే దోషి. ఇందులో ఎవడు-వాడు అనే రెండు సర్వనామాలు పనిచేయడానికి దోషి అవడానికి ఉండే సంబంధాన్ని తెలియజేస్తున్నాయి. కనుక ఇవి మరియు ఇలాంటివి సంబంధ సర్వనామాలు.
ఉదాహరణ : అందరు అందరు కారు. ఇందులో అందరు అనేది విశేషణ రూపంలో ఉన్న సర్వనామం.
ఉదాహరణ : ఒకరు - ఇద్దరు - ముగ్గురు - నలుగురు మొదలైనవి సంఖ్యావాచక సర్వనామాలు.
ఉదాహరణ : వారు ముగ్గురూ వీరే. ఇందులో ఆ ముగ్గురూ పురుషులా, స్త్రీలా అనేది చెప్పబడనందున ఇది సంఖ్యేయవాచక సర్వనామం.
ఉదాహరణ : ప్రథమ పురుష : వాడు - వారు; మధ్యమ పురుష : నీవు - మీరు; ఉత్తమ పురుష : నేను - మేము - మనము
ఉదాహరణ : ఇది - ఇవి - అది - అవి
ఉదాహరణ : అన్ని - ఇన్ని - కొన్ని - ఎన్ని - కొంత - పలు - పెక్కు - బహు 
ఉదాహరణ : ఎవరు? - ఎందుకు? - ఏమిటి? - ఎవతె? - ఎలా?
నేను
నేను అనేది తెలుగు భాషలో ఒక మూలపదం. ఇది ఒక విధమైన సర్వనామము. దీనికి బహువచనం మేము, మనము.
ఇది ఉత్తమ పురుష కు సంబంధించినది కాబట్టి దీనిని పురుష సంబంధిత సర్వనామము గా పేర్కొంటారు. 
ఉదాహరణ : నేను ప్రేమిస్తున్నాను.
బోయపాటి శ్రీను
బోయపాటి శ్రీను తెలుగు సినిమా దర్శకుడు.బోయపాటి శ్రీనివాస్ రెండు నంది పురస్కారాలు మరియు రెందు "టిఎస్ఆర్ జాతీయ అవార్డులు" అందుకున్నడు
. 2005 లో రవితేజ, మీరా జాస్మిన్, మరియు ప్రకాష్ రాజ్ నటించిన భద్ర సినిమాతో శ్రీను దర్శకుడిగా పరిచయమయ్యాడు .తులసి తన రెండవ చిత్రం .2010 లో, శ్రీను యొక్క మూడవ సినిమా నందమూరి బాలకృష్ణ, నయనతార మరియు స్నేహ ఉల్లాల్ నటించిన సింహా విడుదల.2012 లో, అతను తన నాల్గవ చిత్రం ఎన్.టి.ఆర్., త్రిష, కార్తికా నాయర్ నటించిన దమ్మువిడుదలైనది.
శ్రీనివాస్ గుంటూరులోని జె.కె.సి కళాశాల నుండి పట్టభద్రుడై నాగార్జున విశ్వవిద్యాలయంలో హాజరయ్యాడు. అతని కుటుంబం ఒక ఫోటో స్టూడియోను నడుపుతుంది. శ్రీనివాస్ ఫోటోగ్రఫీలో ఆసక్తిని కనబరిచారు మరియు ఈనాడు వార్తాపత్రికకు పార్ట్ టైమ్ రిపోర్టర్గా పనిచేశారు. 1997 లో ముత్తాల సుబ్బయ్య స్టూడియో దర్శకత్వ విభాగంలో పనిచేయడానికి అతని బంధువు పోసాని కృష్ణ మురళి బోయపాటి శ్రీనివాస్ను సిఫార్సు చేసారు. శ్రీను ఓకా చిన్నా మాట, గోకులంలో సీత, పెళ్ళి చెసుకుందం, పవిత్ర ప్రేమ, అన్నయ్య మరియు మనసున్న మారాజు చిత్రాలలో పనిచెసాడు. అతని చలన చిత్రం, సరైనోడు, హిందీలో డబ్బింగ్ చేయబడి, యుట్యుబ్లో ప్రచురించబడింది, ఇది సుమారు 11 కోట్ల సార్లు వీక్షించబడింది.
జె.డి.ఎడ్వర్డ్స్
జె. డి. ఎడ్వర్డ్స్ అనేది ఒక ఇ.ఆర్.పి. సాఫ్ట్ వేర్ సంస్థ. ఇది మూడు తరాల ఇ.ఆర్.పి.సాఫ్ట్ వేర్ ను తయారుచేసింది. దీనిని వ్యాపారాలను నడిపించడానికి ఉపయోగిస్తున్నారు. ఈ సంస్థను 1977 సంవత్సరంలో జాక్ థాంప్సన్ స్థాపించారు. దీనిని 2003 లో పీపుల్ సాఫ్ట్ సంస్థ కొనుగోలు చేయగా ఆ తర్వాత 2005 లో ఓరకిల్ సంస్థలో విలీనం అయింది.
ఆమ్లం
ఆమ్లం (Acid; లాటిన్ Acidus/acēre అర్ధం పులుపు) అనేది ఒక రసాయన పదార్థం. ఇది క్షారాలతో చర్య జరుపుతాయి. ఇవి పుల్లని రుచి కలిగివుంటాయి. కాల్షియం వంటి లోహాలతో చర్య జరిపి హైడ్రోజన్ వాయువును, కార్బొనేట్ మరియు బై కార్బొనేట్లతో చర్య జరిపి కార్బన్ డై ఆక్సైడ్ ను ఇస్తాయి. అర్హీనియస్ ఆమ్ల క్షార సిద్ధాంతం ప్రకారం జల ద్రావణంలో H అయాన్లను యిచ్చేవి ఆమ్లాలు. ఆమ్లాలు 7 కన్నా తక్కువ pH కలిగివుంటాయి. లిట్మస్ పరీక్షలో ఎరుపు రంగును కలిగిస్తాయి.
వెనెగార్ అని పిలిచే ఎసిటిక్ ఆమ్లం, కారు బ్యాటరీలలో ఉపయోగించే సల్ఫూరిక్ ఆమ్లం, బేకింగ్లో వాడే టార్టారిక్ ఆమ్లం మొదలైనవి ఆమ్లాలకు ఉదాహరణలు. అమ్లాలు వాయు, ద్రవ మరియు ఘన స్థితులలో ఉండవచ్చును.
అలోహ ఆక్సైడ్లు నీటిలో కరిగినపుదు ఆమ్లాలు తయారవుతాయి.
స్వచ్ఛమైన నీటిలో విద్యుత్ ప్రసరించదు. నీటిలో విద్యుత్ ను ప్రసరింపజేస్తే ఒక లీటరు ఘనపరిమాణంలో ఒక కోటి మోల్ అయాన్లలో ఒకటి మాత్రమే అయాన్లుగా విడిపోతుంది. దీనిని నీటి అయనీకరణము అంటారు.
[H] అనగా H అయాన్ యొక్క గాఢత. [OH ] అనగా OH అయాన్ గాఢత అనిర్థం.
నీటిలో H మరియు OHలు సమానంగా ఉంటాయి. అందువల్ల వాటి గాఢతలు సమానముగా ఉంటాయి.
[H]= 10 మోల్ అయాన్/లీటరు : [OH ] =10 మోల్ అయాన్/లీటరు 
ఒకమోల్ నీటిలో గల H గాఢత మరియు OH గాఢతల లబ్ధాన్ని నీటిఅయానిక లబ్ధం అంటారు.దీనిని Kతో సూచిస్తారు.
= [H] x [OH ]
ఇది ఆమ్ల క్షారాలలో ముఖ్య మైనది. ఎందువలనంటే 
H అయాన్ గాఢత బట్టి ఆమ్ల, క్షారములను తెలుసుకొనవచ్చును.
దీనిని సోరెన్ సన్ అనె శాస్త్రవేత్త కనుగొన్నారు. ఈ మానమును ఆమ్ల క్షారములు తెలుసుకొనుటకు ఉపయోగిస్తారు.
P ఆధారంగా ఆమ్ల క్షారములను తెలుసుకోవచ్చు.
రంకు
రంకు [ raṅku ] or రంకుతనము ranku. తెలుగు n. Adultery, whoredom, fornication. జారత్వము, వ్యభిచారం. Trouble, ill.
సీరిక
సీరిక (Vomer) ముక్కు దూలం క్రింది భాగంలోని ఒక ఎముక.
సీరిక ఆరు ఎముకలతో కలుస్తుంది:
ఇవి కాకుండా ముక్కు దూలంలోని మృదులాస్థితో కూడా కలుస్తుంది.
ప్రస్థానం
ప్రస్థానం 2010 లో దేవ కట్టా దర్శకత్వంలో విడుదలైన రాజకీయ కథా చిత్రం. "పధవి" అనే పేరుతో తమిళం లోకి డబ్బింగు చేశారు. గోవాలో జరిగిన భారతీయ అంతర్జాతీయ చలనచిత్రోత్సవంలో ఇండియన్ పనోరమా విభాగంలో ప్రదర్శనకు గాను ఈ చిత్రం ఎంపికైంది.
ప్రముఖ సినిమా పత్రిక నవతరంగం తెలుగులో వచ్చే మంచి సినిమాలను ప్రోత్సహించే ఉద్దేశం వెలువరిస్తూ ప్రస్థానం సినిమాకు మంచి సమీక్ష రాస్తే బహుమతులు ఇస్తామని ప్రకటించింది. "ప్రస్థానం సమీక్ష రాయండి బహుమతులు గెలుచుకోండి" అన్న పేరుతో వచ్చిన ఈ పోటీ ప్రకటించడమే సినిమా విశిష్టతకు గీటురాయిగా నిర్వహించారు.
అనుమస్తిష్కము
అనుమస్తిష్కము (Cerebellum) మెదడులోని భాగము. ఇది మెదడు వెనుక క్రింది భాగంలో ఉంటుంది. దీనిని చిన్నమెదడు అని కూడా అంటారు.
మండువా లోగిలి
మండువా లోగిలి (Manduva Logili/ Courtyard house) అనేది ఒక రకమైన పురాతనమైన సంప్రదాయక పెంకుటిల్లు. చుట్టూ నలు వైపులా గదులు ఉంటాయి. ఇంటిలోకి గాలి, వెలుతురు ధారాళంగా రావడానికి హాలులో ఇంటి మధ్య భాగంలో పైకప్పు లేకుండా ఉండి, వాన నీరు ఇంటిలో పడి అది పోవడానికి మధ్యలో ఒక గుంట, ఆ గుంటలోంచి వాన నీరు బయటకు పోవడానికి డ్రైనేజీ పైపు ఉంటుంది. గోడలు మట్టితో కట్టబడి ఉంటాయి. మండువా లోగిలి తలుపులు, గడప నల్లవిరుగుడు చావ (ఏగిస), వేప లేదా టేకు చెక్కతో తయారుచేస్తారు. వర్షం వస్తున్నప్పుడు నీటి కోసం బయటకు వెళ్ళవలసిన అవసరం లేకుండా నేరుగా వర్షపు నీటిని ఇంటిలోని బిందెలు, పాత్రలలో నింపుకుని అవసరానికి ఉపయోగించుకుంటారు.
మండువా లోగిళ్ళు ఇప్పటి ఇళ్ళకంటే చాలా అందంగా, హుందాతనంగా ఉంటాయి. పూర్వం ఎక్కువగా ఉమ్మడి కుటుంబాలు ఉండేవి కాబట్టి పిల్లలు, పెద్దలు అందరూ ఖాళీ సమయంలో ఈ మండువా లోగిలిలో కూర్చుని కబుర్లు చెప్పుకుంటూ ఆనందంగా గడిపేవారు. గ్రామీణ ప్రాంతాల్లోని ధనికులు ఎక్కువగా ఈ మండువా లోగిళ్ళలో నివసించడానికి ఇష్టపడేవారు.
ఆంధ్ర ప్రదేశ్ లోని చాలా జిల్లాలలో ఇప్పటికీ ఈ మండువా లోగిళ్ళు అక్కడక్కడా కన్పిస్తూ మన పురాతన సంస్కృతి సంప్రదాయాలుకు అద్ధం పడుతున్నాయి. సీతారామయ్యగారి మనవరాలు, అష్టా చమ్మా, బెండు అప్పారావు వంటి చలన చిత్రాల్లో కూడా చూపించడం జరిగింది. అయితే నేడు గ్రామాలనుండి నగరాలకు వలస, శాస్త్ర సాంకేతిక విప్లవం, పాశ్చాత్య సంస్కృతి, స్త్ర్రీల చదువులు - ఉద్యోగాలు - వారి ఆర్థిక స్వేచ్ఛ మొదలగు కారణాల వల్ల ఉమ్మడి కుటుంబాలు విచ్ఛిన్నమైపోయాయి. ఫలితంగా మండువా లోగిళ్ళు కనుమరుగవుతున్నాయి.
http://en.wikipedia.org/wiki/Manduva_Logili
సంయోగబీజాలు
సంయోగబీజాలు (Gamete (from ప్రాచీన గ్రీకు γαμέτης "gametes" "husband" / γαμετή "gamete" "wife") ఒక ప్రత్యేకమైన కణాలు. లైంగిక ప్రత్యుత్పత్తిలో ఒక రకమైన సంయోగబీజం మరొక బీజకణంతో కలిసి ఫలదీకరణం చెందుతాయి. ఎక్కువ జీవ జాతులలో రెండు రకాల సంయోగబీజాలు తయారుచేస్తాయి. ఆడజీవులు సంయోగబీజాలలో పెద్దదైన అండము (Ovum) ఉత్పత్తిచేస్తే మగజీవి చిన్నదైన పురుషవీర్యకణం (Sperm) తయారుచేస్తుంది. కొన్ని జీవులలో రెండు సంయోగబీజాలు ఒకే పరిమాణంలో ఆకారంలోను ఉంటాయి.
సంయోగబీజాలు జన్యువు సమాచారాన్ని ఒక జీవి నుండి తర్వాతి తరానికి అందజేస్తుంది.
జంతువులు సంయోగబీజాలను బీజకోశాలలో క్షయకరణ విభజన ద్వారా తయారుచేస్తాయి. ఆడ మరియు మగ జీవులు లైంగిక ప్రత్యుత్పత్తిలో భాగంగా విభిన్న పద్ధతులలో బీజకణోత్పత్తి (Gametogenesis) ని జరుపుతాయి.
శ్రోణి మేఖల
శ్రోణి మేఖల (Pelvic girdle) కటి ప్రదేశంలోని ఎముకల వలయం.
కానుగ నూనె
కానుగ చెట్టు గింజలనుండి ఉత్పత్తగు శాక నూనె (Vegetable oil),ఈనూనె ఆహరయోగ్యం కాదు.
కానుగచెట్టు వృక్షశాస్త్రనామం," పొంగమియ పిన్నాటా" ("pongamia pinnata"). ఫాబేసి/ కుటుంబం, పాపిలినేసి ఉపకుటుంబానికి చెందినది . హిందిలో 'కరంజ' అని, ఆంగ్లంలో ఇండియన్‌ బీచ్‌ట్రీ అని అంటారు. వందలాది సంవత్సరాల క్రితమే, భారతదేశంలో ఆయూర్వేదం మరియు సిద్దవైద్యంలో కానుగ చెట్టు యొక్క భాగాలను ఉపయోగించెవారు. చెట్టు యొక్క ఆకులను, పూలను, గింజలను, బెరడు మరియు వేరు యొక్క అన్ని భాగాలను వివిధ రకాల దేహరుగ్మతల నివారణ మందుల తయారిలో ఉపయోగించెవారు .
=భారత భాషల్లొ కానుగ సాధారణ పేరు=
భారతదేశంలో ఆంధ్ర ప్రదేశ్,హర్యానా,కర్నాటక,మధ్య ప్రదేశ్,ఒడిస్సా,రాజస్తాన్,మరియు ఉత్తర ప్రదేశ్ రాష్ట్రాలు నూనెకై కానుగ తోటలను పెంచుటకు అనుకూలమైనవి.
కానుగ చెట్టును రహదారులకు పక్కన, ఇంటి ఆవరణలో, పార్కులలో, బయలు ప్రదేశాలలో, చెరువుల, కాలువల గట్లమీద, కార్యాలయాల, వైద్యశాలల, కాలేజిల ఆవరణలలో పెంచెదరు. దీనిని ముఖ్యంగా నీడ నిచ్చు చెట్టుగా నాటెదరు. కానుగ చెట్టూ ఎత్తు మధ్యస్దంగా పెరుగుతుంది, 6-12 మీ.ఎత్తు(కొన్ని 20-25 మీటర్లు) పెరుగును. ఏపుగాపెరిగిన చెట్టు కాండం వ్యాసం 50 సెం.మీ. వరకు వుండును. పూలు పింకు, తెలుపు, పర్పుల్‌ రెడ్‌రంగులో వుండును. చెట్టు6-7 సం నుండి పుష్పించడం మొదలగును. పూలు ఏప్రిల్‌-మే నెలలో పుష్పించును . కాయలు జూన్-జులైలో ఏర్పడును. కాయ పొడవు 4.5-6 సెం.మీ, వెడల్పు 2-2.5 సెం.మీ, మందం.5-.6 సెం.మీ వుండిబాదం పప్పును పోలి అండాకారంగా వుండును. కాయలోని పిక్క 2-2.5 సెం.మీ పొడవు,1 సెం.మీ.వెడల్పు వుండును. కాయ మందంగా, బలంగా వున్న పైకవచం/పొర/పొట్టు (Hull) కలిగి, లోపల సాధారణంగా ఒకటి, లేదా రెండు పిక్కలను కలిగి వుండును. కాయలేత గోధుమ రంగులో, పిక్క ముధురు రంగులో వుండును. కాయ 5-6గ్రాం.లభారం, పిక్క 1-2గ్రాం.లువుండును. కాయలో 27-28% వరకు నూనె(పైపెంకు తొలగింవిన పప్పులో 36-40% వరకు నూనె), 17.0% ప్రొటిను(మాంసకృత్తులు),6.6% స్టార్చు,7-8% నారపదార్థాన్ని కలిగివుండును. వుండును. పైపొట్టు తీసిన పిక్కలలో నూనె శాతం ఎక్కువగా వుండును. ఒక చెట్టునుండి ఎడాదికి 50-60 కేజిల కానుగ విత్తనాలను సేకరించ వచ్చును. కాని చెట్లు చాలా ప్రాంతాలకు విస్తరించి వున్నందున విత్తన సేకరణ కొద్దిగా కష్టంతో కూడినపని.
సామాన్యంగా కానుగ కాయలపై పొట్టును తొలగించి (decorticated), పిక్కల నుండి నూనెను తీయుదురు. కానుగ గింజల నుండి 'ఎక్స్‌పెల్లరు'లనబడే నూనెతీయు యంత్రాల ద్వారా నూనె తీయుదురు. నూనె తీయగా ఇంకను ఆయిల్‌ కేకులో 6-10% వరకు మిగిలివున్న నూనెను సాల్వెంట్‌ ప్లాంట్‌ ద్వారా సంగ్రహించెదరు. నూనె తీసిన కేకును సేంద్రియ ఎరువుగా వినియోగిస్తారు. ఎక్సుపెల్లరుల ద్వారా 25%వరకు నూనెను విత్తనాల నుండి తీయొచ్చు. గ్రామాలలోని రోటరీలేదా బేబి ఎక్సుపెల్లరులు అయినచో 20% మాత్రమే దిగుబడి వచ్చును.
గింజ లనుండి తీసిన నూనె ఆరంజి-పసుపు రంగులో వుండి, చేదు రుచి కల్గి, ఒక రకమైన వెగటువాసన కల్గి వుండును. ఇందుకు కారణం కానుగ నూనెకో వున్న ఫ్లెవనాయిడ్స్.
కానుగ నూనె భౌతిక లక్షణాలు, కొవ్వు ఆమ్లాల శాతం
కానుగనూనెలో వున్న కొవ్వుఆమ్లాల పట్టిక నూనెలను ఆల్కహాల్ లను సమ్మేళనం చేసి ట్రాన్సు ఎస్టరిఫికేసన్(transesterification)చెయ్యటం వలన, నూనెలోని కొవ్వు ఆమ్లాలు మిథైల్ఆల్కహాల్ ల సంయోగం వలన మిథైల్ ఎస్టరులు ఏర్పడును. మిథైల్ ఎస్టరులను జీవ ఇంధనంగా, డిసెల్‌లో 10-20% కలిపి వాహన ఇంధనంగా ఉపయోగించవచ్చును.మిథనాల్‌సిస్ విధానంలో జీవ ఇంధనంగా మార్చబడిన కానుగ నూనె యొక్క భౌతిక ధర్మాల వివరాలను పట్టికగా దిగువ ఇవ్వడమైనది.
కానుగనూనె జీవ ఇంధనం ధర్మాలు కానుగ నూనె ఉత్పత్తి వివరాలు అంత ప్రోత్యాహకరంగా లేవు. అందిన సమాచారం ప్రకారం 1999-2009 వరకు కేవలం800 టన్నుల కానుకనూనె ఉత్పత్తి అయ్యినది.
ముఖ్యము
ముఖ్యము [ mukhyamu ] mukhyamu. సంస్కృతం adj. Chief, primary, particular, principal, eminent, urgent, indispensable. ప్రధానమైన. Excellent, prime, శ్రేష్ఠమైన. ముఖ్యార్థము the chief purport. ముఖ్యమైన భాగము the bulk of the work, the chief portion. ఇది ముఖ్యము this is the chief point. ఇది ముఖ్యము కాదు this is no great matter. ముఖ్యముగా mukhyamu-ga. adv. Chiefly, in a great measure, for the most part, particularly, especially, principally, మెట్టుకు, ప్రధానముగా. ముఖ్యుడు mukhyuḍu. n. A chief, a leader, a principal man, a man of weight. ప్రధానమైనవాడు.
ముగ్ధ
ముగ్ధ [ mugdha ] mugdha. సంస్కృతం n. A blooming simple girl. ఉదయించుచున్న యౌవనము గలది. A girl of twelve years of age, పండ్రెండేండ్ల యీడు గలది. A simple girl. తెలివి లేనిది, మాయ లేనిది, కపటము లేనిది. adj. Lovely, beautiful, చక్కని. Stupid, ignorant, తెలివిలేని. New, inexperienced, క్రొత్తది. ముగ్ధేందువు the new moon, బాలేందువు. Sananda. 266. ముగ్ధుడు mugdhuḍu. n. A handsome man, అందమైనవాడు. An ignorant man, మూఢుడు.
దుర్గం చెరువు
దుర్గం చెరువు హైదరాబాద్ , నగరంలో రాయదుర్గ, మాధాపూర్ మరియు జూబ్లీహిల్స్ సరిహద్దుల్లో ఉన్న చెరువు. దీనిని రాయదుర్గ చెరువు అని కూడా పిలుస్తారు. నగరం సైబరాబాద్ గా విస్తరించకముందు ఈ చెరువు లోయలో, కొండల మధ్య సుందరంగా ఉండి, ఎక్కువమందికి ఎరుక లేకుండా కేవలం కొద్ది మంది ఉత్సాహవంతులకు, ప్రేమికులకు, సాహసికులకు మాత్రమే తెలిసి ఉండేది. అందువల్ల సీక్రెట్ లేక్, లేదా రహస్య చెరువు అని మారు పేరు ఉంది. ఇప్పటికీ తస సౌందర్యాన్ని కోల్పోకుండా పర్యాటకులను కనువిందు చేస్తుంది. నీరు మురికిగా మారాయి అందువల్ల బోటింగ్, హోటల్ వంటివి విజయవంతం కాలేదు. కానీ చూపులకు దూరం నుండి అందంగానే ఉంది.
జూబ్లీ హిల్స్, మాదాపూర్ ప్రాంతానికి మధ్యలో దాగి ఉండడం వల్ల ఈ సరస్సు ని రహస్యపు సరస్సుగా కూడా పిలుస్తారు. హైదరాబాద్ ప్రజలలో ఈ సరస్సుకి అత్యంత చారిత్రక ప్రాముఖ్యత కలిగినది. ఖుతుబ్ షా సామ్రాజ్యంలో, గోల్కొండ కోటలో ఇంకా కోట సమీపంలో ఉన్న ప్రజలకి మంచి నీటి సదుపాయం ఈ సరస్సు కల్పించింది. రైతులు వ్యవసాయంలో నీటి పారుదల కోసం ఈ సరస్సుని ఉపయోగించేవారు. ప్రధాన పర్యాటక ఆకర్షణ గా ఈ సరస్సుని తయారు చెయ్యడం కోసం 2001 లో రాష్ట్ర ప్రభుత్వం ఈ సరస్సుని అభివృద్ధి చెయ్యాలని నిర్ణయించింది. కొద్ది కాలంలోనే ఈ సరస్సు ఏంతో ప్రాచుర్యం పొందింది. ఇక్కడ చేపలు పట్టేందుకు అనువుగా ఉంటుంది. ఎంతో మంది సరదాగా చేపలు పట్టడం కోసం ఇక్కడికి వస్తారు. ఈ ప్రాంతాన్ని ప్రధాన పర్యాటక ఆకర్షణగా మలిచేందుకు వెలుగులు, రాక్ గార్డెన్, ఫ్లోటింగ్ ఫౌంటెన్ అలాగే కృతిమ జలపాతాల వంటి ఎన్నో ఆకర్షణలని ఇక్కడ జోడించారు. ట్రెక్కింగ్, రాక్ క్లైంబింగ్ ఇంకా రాపెల్లింగ్ వంటి వివిధ వినోద కార్యక్రమాలు ఇక్కడ ఎన్నో ఉన్నాయి. తెలంగాణ ప్రభుత్వం ఈ చెరువుపై వేలాడే వంతెనను నిర్మిస్తున్నది.
ముడి
ముడి [ muḍi ] muḍi. తెలుగు n. A knot. గ్రంధి. A knot of hair, వెండ్రుకల ముడి. A knot or joint in wood, చెట్టులోనగువానిబుడిపి. The hump of an ox, ఎద్దు మూపురము. A quarrel, కలహము. A form of a letter written like a knot as మామిడి the letter ్మ నాముడి the letter ్న. తాముడి the secondary form of the letter త. i.e., ్త. An union, joining, సంధి. Also, another form of ముడ్డి. (q. v.) వాడు దానిని ముడి పెట్టుకొన్నాడు he tied the nuptial knot to her, he married her. ముళ్లు కత్తిరించేవాడు a pick-pocket. ఆమె తలముడి వీడినది her hair fell loose, the knot being untied. ముడివిప్పు to untie or open a knot. ఆ దారములో ముళ్లు పడ్డవి that string has formed into knots. ముడివక్కలు unbroken (or whole) areca nuts, గుంటపోకచెక్కలు. బొమలుముడిపెట్టు to knit the eye-brows. ఒక వ్యాజ్యమును ముడివేసి విడిచిపెట్టినాడు he cast a bone of dispute between them. "పడంతి మది ముడి సడలన్." Bhadra Parin. iii. 297. దాని మనసనే గ్రంధి వీడునప్పటికి. ముడి muḍi. adj. Closed, వికసింపని. Entire, whole, unbroken, ఖండము కాని. ముడిపూలు unblown flowers. "ముడిపూల పొట్లముల్." Illa. ii. 163. ముడి౛ొన్నలు the great millet enclosed in its husk. ముడి నువ్వులు sesamum seeds which are not cleaned. ముడి పోక an entire areca nut. ముడి బియ్యము rice that is not well cleaned, చేబియ్యము. ముడికట్టు muḍi-kaṭṭu. n. Certain fees on a crop for the benefit of the landlord. A truss of straw, a sheaf. v. a. To tie a knot. To tie a knot in a man's cloth to remind him that you call upon him to be a witness. అందుగురించి పెద్దలు ముడికట్టినారు our anscestors have laid down this rule or held this doctrine. ముడికాడు muḍi-kāḍu. n. One who ties a knot, one who unites, సంధానముచేయువాడు. ముడికాళ్లు muḍi-kāḷḷu. n. Knock-knees. ముడికాళ్లవాడు a man who is knock-kneed. ముట్టికాళ్లవాడు. ముడికాళ్లది a woman who is knock-kneed. ముడికొక్కు muḍi-kokku. n. A weevil. నంగనాచి. ముడికొను, ముడిగొను or ముడిపడు muḍi-konu. v. n. To be tied in a knot. ముడికొన్న or ముడిగొన్న muḍi-konna. adj. Tied, bound. బద్ధమైన. "ముడిగొన్న సంసార మోహ బంధములు వెడదన్ని సుజ్ఞాని వెడలిన మాడ్కి." DRK. 372. ముడి కొలుపు muḍi-kolupu. v. a. To cause to be tied in a knot. ముడిగిబ్బ muḍi-gibba. n. An ox, a bull, ఆబోతు. ముడిపంచె or ముడిబట్ట muḍi-panche. n. A plain cotton cloth without any coloured border. నెల్లాగుడ్డ. ముడిపడు or ముడిపడు muḍi-paḍu. v. n. To be tied in a knot, ముడిగలదియగు. To be united, సంధించు. To be entangled, పెనగొను. To be confounded, puzzled. చీకాకుపడు. "ముడిపడెననియెడదంజిడి, ముడిపడకుడు." N. vii. 312. "మొగమున చీకట్లు ముడివడ." HD. ii. 1380. To increase, excel, అతిశయించు. To happen, కలుగు. ముడిపెట్టు or ముడివేయు muḍi-peṭṭu. v. a. To tie a knot. ముడిబొమ్మ muḍi-bomma. n. A kind of fish, Mastacembelus aennalus. ముడియ muḍiya. n. A knot. A bundle of straw or young plants ready to set. కట్ట, మూట. A wager, పందెము. ముడియవిడుపు muḍiya-viḍupu. n. A pick-pocket. ముళ్లువిప్పు దొంగ. ముడివాటు muḍi-vāṭu. n. The act of being tied in a knot, &c., ముడిపడుట.
వక్షోజాల స్వీయ పరీక్ష
వక్షోజాల స్వీయ పరీక్ష (Breast self-examination) : మహిళలు ఎవరికి వారే తమ రొమ్ములను స్వయంగా పరీక్షించటం అనేది రొమ్ము క్యాన్సర్ ను తొలిదశలోనే వెంటనే గుర్తించటానికి చక్కని మార్గం. క్యాన్సర్ సమస్య వయస్సుతో సంబంధం లేకుండా వస్తుంది, కనుక, అన్ని వయస్సుల మహిళలు తమ రొమ్ముల స్వీయ పరీక్ష ప్రతి నెలా చేయాలి. ప్రతినెలా రుతుచక్రం తర్వాత ఈ పరీక్ష జరపటం ఉత్తమం, ఎందుకంటే, ఆ సమయంలో రొమ్ములు మృదువుగా ఉండి, గడ్డలు ఏవైనా ఉంటే సులువుగా కనుక్కొనే అవకాశం ఉంటుంది. ముట్లు ఆగిపోయిన (రుతుక్రమం నిలిచిపోయిన) మహిళలు, హిస్టరెక్టమీ (పిల్లల సంచి తొలిగింపు) ఆపరేషన్ జరిగిన మహిళలు, రుతుక్రమం నెలనెలా వరుసగా జరగని మహిళలు, తమకు అనుకూలమైన సమయాన్ని ఎంచుకోవాలి. 
దీనికి అవసరమైన సామాగ్రి: ఒక దిండు మరియు ఒక అద్దం. 
రొమ్ములో మార్పులు ఏమైనా ఉన్నదీ లేనిదీ తెసుసుకోవాలి. మొదటి భంగిమలో మీ రెండు చేతులను పైకి ఎత్తండి. రెండో భంగిమలో మీ చేతులను తుంటిపై పెట్టండి. మూడో భంగిమలో మీ రెండు చేతులను స్వేచ్ఛగా మీ ముందు భాగంలో వేలాడేటట్లు వదిలేయండి. ఈ మూడు భంగిమలను అద్దంలో చూస్తూ ఒక్కో రొమ్ములో ఈ క్రింద పేర్కొన్న మార్పులను గమనించండి.
రొమ్ము ఆకారం, సైజు, కుదురు లేదా ఆకృతి, రొమ్ముపైన చర్మం రంగు వివర్ణం కావటం / కంది పోవటం లేదా సొట్టలుపడటం, బొడిపెలు / గడ్డలు, పుండ్లు లేదా చర్మం పొలుసు బారటం, చనుమొనల నుంచి పాలు కారటం లేదా చనుమొనలపై పగుళ్లు ఏర్పడటం, రొమ్ముపై సొట్టలు, కురుపులు లేవటం.
ఎడమ వైపు రొమ్ముకు కుడి చెయ్యిని, కుడివైపు రొమ్ముకు ఎడమ చెయ్యిని ఉపయోగించండి.
డాలర్ డ్రీమ్స్
డాలర్ డ్రీమ్స్ దర్శకుడిగా శేఖర్ కమ్ముల మొదటి సినిమా . ఇది తక్కువ బడ్జెట్ మరియు తక్కువ తారాగణములతో తెరకెక్కిన సినిమా.
విదేశాలకు వెళ్ళాలనుకొనే కొందరు కుర్రాళ్ళ ఆశలు, ఆశయాలను, అందుకు అడ్డంకులను ఆర్థిక పరిస్థితుల ప్రభావాలను ఈ సినిమా ద్వారా చూపించారు.దర్శకత్వం : శేఖర్ కమ్ముల
నిర్మాత : శేఖర్ కమ్ముల
ఈ సినిమాకు ఆయనకు ఉత్తమ నూతన దర్శకుడిగా జాతీయ పురస్కారము లభించింది.
గ్నూ కంపైలర్ కలెక్షన్
గ్నూ కంపైలర్ కలెక్షన్(జిసిసి) అనేది వివిధ ప్రోగ్రామింగ్ భాషల కోసం గ్నూ యోజనచే రూపొందించబడిన ఒక కంపైలర్ వ్యవస్థ.
1985లో రిచర్డ్ స్టాల్‌మన్ అనే కంప్యూటర్ ప్రోగ్రామర్ జిసిసిని ప్రారంభించాడు.
కోర దంతాల పిల్లి
కోర దంతాల పిల్లి (Saber-toothed cat or Sabre-toothed cat) అంతరించిపోయిన జంతువుల ఉపకుటుంబాలు. ఇవి మఖైరోడాంటినె ("Machairodontinae" ఫెలిడే ("Felidae"), బార్బొరొఫెలిడె ("Barbourofelidae") ఫెలిఫార్మియా "(Feliformia)," మరియు నిమ్రావిడె ("Nimravidae"). ఇవి ప్రపంచవ్యాప్తంగా ఇయోసీన్ కాలం నుండి ప్లీస్టోసీన్ కాలం (42 mya—11,000 years ago), existing for approximately . వరకు భూమి మీద జీవించాయి. వీటికి వున్న కోరల్లాంటి జంభికా దంతాలు (Maxillary teeth) నోరు మూసివున్నప్పుడు కూడా బయటికి వచ్చేవి. వీటిని పిల్లి అని పిలిచినా, అన్ని జాతులూ పిల్లులకు సంబంధించినవి కావు.
విజయవాడ అంతర్జాతీయ విమానాశ్రయం
'విజయవాడ "అంతర్జాతీయ విమానాశ్రయం" విజయవాడ నగరం నుండి పదహారవ (16) నంబరు జాతీయ రహదారి అయిన కోల్‌కత మరియు చెన్నై మార్గములో 18 కిలోమీటర్ల దూరంలో ఉంది. ఆంధ్రప్రదేశ్ రాష్ట్రంలో కృష్ణా జిల్లా, గన్నవరం మరియు కేసరపల్లి గ్రామాల మధ్య ఉంది. ఈ విమానాశ్రయమును రెండవ ప్రపంచ యుద్ధం జరుగుతున్న కాలములో బ్రిటీషు ప్రభుత్యము ఏర్పాటు చేసింది. ఇది భారతదేశము యొక్క ఆంధ్రప్రదేశ్ మరియు దాని పొరుగు రాష్ట్రాలలో అంతర్గతంగా ప్రయాణీకులకు సేవలను అందిస్తున్న ఒక మధ్య స్థాయి దేశీయ విమానాశ్రయం.
దీని సుదీర్ఘ రన్‌వే (విమాన రహదారి) 82 అడుగుల ఎత్తుతో, అతి పొడవు 7,500 అడుగులు కలిగినది కావున, ఫలితంగా అనేక విమానాలు సులభముగా దిగుటమే కాకుండా, అతి పెద్దవి మరియు వెడల్పు కలిగిన భారీ విమానాలు దిగుటకు అనుకూలమయిన విమానాశ్రయం.
ఈ ప్రాంతం నుండి ఎయిర్ ట్రాఫిక్‌లో పెరుగుదలల్లో కారణంగా, భారతదేశం యొక్క విమానాశ్రయాలు అథారిటీ వారు విమానాశ్రయానికి అభివృద్ధి మరియు మౌలిక వసతులలో మార్పులు చేపట్టారు.
2017, ఆగస్టులో ఈ విమానాశ్రయమును అంతర్జాతీయముగా ప్రకటింపబడినది. సింగపూర్ కు మొదటి అంతర్జాతీయ విమాన సేవ డిసెంబరు 4, 2018న నుండి ప్రారంభం కానుంది.
కార్గో సేవలు ఆగస్టు, 2018 నుండి అందుబాటులోకి వచ్చాయి.
విమానశ్రయంలో ఇంధనం అందించేవారు హిందుస్తాన్ పెట్రోలియం లిమిటెడ్.
ఇక్కడి నుండి గతంలో కింగ్‌ఫిషర్ ఎయిర్‌ ఎయిర్ లైన్స్ సంస్థ వారు, ఒకటి హైదరాబాదు మరియొకటి బెంగుళూరుకు రెండు విమానాలతో మాత్రమే
పనిచేస్తున్న ఈ విమానాశ్రయం, ఇప్పుడు ప్రతి రోజూ ఆరు విమానాలు పైకెగిరి ప్రయాణీకులను వివిధ ప్రాంతముల గమ్యస్థానాలకు చేరుస్తున్నది.
ఎయిర్ ఇండియా సంస్థ కొత్తగా అక్టోబర్ 30వ తేదీ, 2011 సం.నుండి, ఢిల్లీ నుండి విజయవాడ వయా హైదరాబాదుకు 122 సీట్లు సామర్థ్యం కలిగిన A-319 ఎయిర్ బస్ సర్వీసు ప్రారంభించారు.
విజయవాడ నుండి చికాగో, న్యూయార్క్ మరియు టొరంటో ప్రదేశములకు సులభంగా కనెక్టివిటీ ఉంటుంది మరియు వెళ్ళే ప్రయాణీకులు హైదరాబాదు ( ఒక గంట వేచి - ఏ విమానం మార్పు లేకుండా ) లో ఆగి, అక్కడి నుండి న్యూ ఢిల్లీలో విమానం మారవలసి ఉంది. కానీ, విమానములు 4 ఎ 321, 2 బి 737 200, 1 ఎఫ్- 27 ఒక సమయంలో నిలిపిననూ, ఒకే సరాసరి టికెట్ విజయవాడ నుండి గమ్యస్థానము వరకు జారీ చేయబడుతుంది.
ప్రైవేట్ విమానయాన సంస్థలు అయిన స్పైస్‌జెట్ వారు హైదరాబాదు నుండి విజయవాడకు సరాసరి మరియు మధ్యన, (ప్రత్యక్ష) విమాన ప్రయాణం సేవలు ప్రారంభించారు. స్పైస్‌జెట్ సంస్థ 28వ తారీఖు, సెప్టెంబరు, 2011 నుండి విజయవాడ మరియు హైదరాబాదు మధ్య ఒక 78 సీట్లు గల క్యూ 400 (Q-400) రకం విమానం రోజువారీగా ఉదయం ( 08.30 ఎ.ఎం. ) సమయములో పనిచేస్తున్నది. అలాగే జెట్ ఎయిర్‌వేస్ వారు ఒక 62 సీట్లు ఎటిఆర్ 72-500 (ATR 72-500) రకం విమానం వారానికి ఆరు రోజులు నేరుగా హైదరాబాదుకు చేరుకునేందుకు సౌలభ్యం ఉంది, మరియు అదనంగా బెంగుళూరుకు ఒక విమాన ప్రయాణం సేవలు ప్రారంభించారు. ఎయిర్ కోస్తా, ఒక ప్రాంతీయ దేశీయ వైమానిక సంస్థ విజయవాడ తన కార్యాచరణ కేంద్రంగా మరియు చెన్నై నిర్వహణ కేంద్రంగా 14వ తారీఖు, అక్టోబరు, 2013 సం. నుండి విమాన ప్రయాణ సేవలు ప్రారంభించింది. 2017లో ఎయిర్ కోస్తా తన ప్రయాణసేవలను ఆపివేయడమైనది.
మోడరన్ థియేటర్స్
మోడరన్ థియేటర్స్ (Modern Theatres) దక్షిణ భారతదేశంలోని ప్రముఖ చిత్ర నిర్మాణ సంస్థ. ఇది సేలంలో ఉంది.
ఈ సంస్థను 1935 సంవత్సరంలో తిరుచెంగోడు రామలింగం సుందరం (టి.ఆర్.సుందరం) ప్రారంభించారు. దీని ద్వారా 1982 వరకు 150 పైగా చిత్రాలను, తమిళం, తెలుగు, కన్నడం, మలయాళం, హిందీ, సింహళం మరియు ఆంగ్ల భాషలలో నిర్మించారు.
నీలిపల్లి
నీలిపల్లి, తెలంగాణ రాష్ట్రం, జోగులాంబ గద్వాల జిల్లా, మల్దకల్ మండలంలోని గ్రామం.
ఈ గ్రామము గద్వాల్ శాసనసభ నియోజకవర్గంలో భాగము. 2009 శాసనసభ ఎన్నికలలో గ్రామంలో తెలుగుదేశం పార్టీకి ఆధిక్యత లభించింది. 2013, జూలై 23న జరిగిన గ్రామపంచాయతి ఎన్నికలలో గ్రామ సర్పంచిగా చందురాములు ఎన్నికైనాడు.
కాప్రోయిక్ ఆమ్లం
కాప్రోయిక్ ఆమ్లం (Hexanoic acid or Caproic acid) ఒక రకమైన కార్బాక్సిలిక్ ఆమ్లం (Carboxylic acid). ఇది హెక్సేన్ నుండి తయారౌతుంది. దీని రసాయన ఫార్ములా : CHCOOH. ఇది రంగులేని నూనెలాంటి ద్రవం. ఇది మేక వాసన కలిగిన వెన్నలాంటి కొవ్వు పదార్థం.. ఇదొక సంతృప్త కొవ్వు ఆమ్లం. ఇది కొన్ని రకాలైన జంతు సంబంధమైన కొవ్వు లేదా నునె పదార్ధాలలో ఉంటుంది. జింకో (Ginkgo) చుట్టూ ఉండే పొరకుండే దుర్వాసన దీని మూలంగానే వస్తుంది.
కాప్రోయిక్ ఆమ్లం ప్రధానంగా కృత్రిమ సువానలిచ్చే ఎస్టర్లను మరియు ఆల్కైల్ ఫినాల్ లను తయారుచేయడానికి ఉపయోగిస్తారు.
కాప్రొయిక్‌ఆమ్లం యొక్క శాస్త్రీయనామం:హెక్సనొయిక్‌ఆసిడ్ (hexanoic acid).
లాటిన్ లో కాప్రిక్ ఆనే పదం మేకకు సంబంధించింది. మేక పాలవాసన కలిగుండట వలన, C-Cకార్బనులను కలిగివున్నకొవ్వుఆమ్లంలముందు పదం 'కాప్రొ'చేరినది.
పాలలో 1-3% ఉంది.కొబ్బరినూనె మరియు పామ్‌కెర్నల్‌నూనెలలో 3-10% వరకున్నది.ఇది ఎల్మ్ (elm) చెట్టుయొక్క విత్తననూనెలో 50% వరకు ఉంది.ఇంతకు మించి ఇతరనూనెలలో ఈ కొవ్వు ఆమ్లం వునికి అంతగా కన్పించదు.
ఈ ఆమ్లంయొక్క లవణంలను (salts) ఎస్టరులను హెక్షనొ ఎట్స్, లేదా కాప్రొఎట్స్ అంటారు.
లారిక్ ఆమ్లం
లారిక్ ఆమ్లం (Lauric acid or Dodecanoic acid) ఒక సంతృప్త కొవ్వు ఆమ్లం (Saturated fatty acid). దీనిలో 12 కార్బను మూలకాలు వుండి, తెల్లనిపిండి మాదిరిగా సబ్బువాసననిస్తుంది.అణుఫార్ములా: CH (CH) COOH .
లారిక్ ఆమ్లం లక్షణాల పట్టిక 
లారిక్‌ఆమ్లం అధికమొత్తంలో కొబ్బరినూనె మరియు పామ్‌కెర్నల్‌ నూనెలో వుండును .ఈఆమ్లం లారెల్‌కుటుంబానికి (Laureceae) చెందిన లారెసియ విత్తనంలో (laurus nobilis) ఈ కొవ్వుఆమ్లాన్ని మొదటగా 1849లో మరిస్సొన్‌.ట్టి. గుర్తించడం వలన లారిక్‌ ఆసిడనే పేరువచ్చింది. ఎక్కువకాలం పాడవ్వకుండ నిల్వవుండెగుణంకల్గివున్నది.పామెటిక్‌ మరియు స్టియరిక్‌ సంతృప్త ఆమ్లాల తరువాత ఎక్కువగా నూనెలలోవుండు సంతృప్త అమ్లం లారిక్‌ఆసిడ్.దాల్చినచెక్కనూనెలో కూడా 75-80% వరకు లారిక్‌ ఆమ్లం ఉంది. అంబెల్లిఫెర కుటుంబమొక్కలవిత్తన నూనెలో కూడా ఈకొవ్వు ఆమ్లం వునికిని గుర్తించడం జరిగింది. కొబ్బరినూనె మరియు పామ్‌కెర్నల్‌నూనెలలో 45-60% వరకు ఉంది. తల్లిపాలలో (5.8%పాలలోని కొవ్వులో, ఆవుపాలలో2.2%, మరియు మేకపాలలో4.5% వరకు లారిక్‌ ఆమ్లం ఉంది. బాబాస్సు (Babassu) బట్టరులో కూడా 40-50% వరకు లారిక్‌ ఆమ్లంవున్నది. పోకచెక్క (Betel nut) లో9.0%, ఖర్జురపునట్‌లో 2-5%, వైల్డ్‌నట్‌మెగ్ (virola surinamensis) లో7-11.5%,
లారిక్ ఆమ్లాన్ని వైరల్ ఇన్పెక్షను.ఫ్లూ, స్వైన్‌ఫ్లూ, జలుబు, వంటి వాటీకి చిక్సితలోఉపయోగిస్తారు. తల్లినుండి బిడ్దకుHIV రాకుండా నిరోధిస్తుంది.
It is also used for preventing the transmission of HIV from mothers to children.
పురుషాయితము
రతి క్రియలో పురుషాయితము అనగా స్త్రీ పురుషుని పాత్ర పోషించడము. సాథారణంగా స్త్రీ క్రింద పురుషుడు పైన ఉండేవిధంగా రతిక్రియ జరుగుతుంది. అయితే అందుకు భిన్నంగా పురుషాయితంలో పురుషుడు క్రింద స్త్రీ మీద ఉండి సంభోగం జరుగుతుంది.
ఈ భంగిమలో పురుషుడు పరుపు మీద వెల్లకిలా పడుకొని ఉండగా స్త్రీ అతని మీద గుర్రం మీద కూర్చున్నట్లు పైకెక్కి లేదా బోర్లా పడుకొని పురుషాంగాన్ని యోని లోనికి తీసుకుంటుంది. కుర్చీలో కూర్చున్న భంగిమలో కూడా ఇది చేయవచ్చును. దీనివలన స్త్రీకి రతిక్రియలో పూర్తి ఆధిపత్యం ఉంటుంది. స్త్రీపురుషులిద్దరూ ఒకరికొకరు ఎదురెదురుగా ఉన్నందువలన వారి మధ్య సామీప్యం ఎక్కువగా ఉంటుంది. స్త్రీ రతి జరుపుతున్న సమయంలో పురుషుడు ఆమె వక్షోజాలు, ముఖభాగాలు, పిరుదులు మొదలైన కామకేంద్రాలైన భాగాలను ఉపరతిగా తాకుతూ ఆమెను ఉద్రేకపరచే వీలుంటుంది.
కొన్నిసార్లు దీనికి భిన్నంగా పడుకున్న పురుషుని పైన కూర్చున్న స్త్రీ వెనుకకు తిరిగి (వీపు పురుషుని వైపుంచి) పురుషాంగాన్ని చేతితో పట్టుకొని వెనుకనుండి తనలోనికి చొప్పించుకుంటుంది. ఈ భంగిమలో ఆమె పురుషాంగాన్ని కన్నులారా చూసే వీలుంటుంది. లింగాన్ని లోనికి పెట్టుకునేటప్పుడు యోనిశీర్షాన్ని మరియు జి స్పాట్ లను తానే స్వంతంగా ప్రేరేపించుకొనే అవకాశం ఉంటుంది.
గుద రతి కోసం కూడా ఈ భంగిమను ఉపయోగించే వీలుంటుంది. ఇక్కడ స్త్రీ పురుషాంగాన్ని యోనిలో కాకుండా లూబ్రికేషన్ చేసిన మలద్వారములో దూర్చుకొని సంపర్కాన్ని జరుపుతుంది.
పురుషాధిక్యత ఉన్న సమాజాలలో కొంతమంది దీనికి ఇష్టపడరు. పురుష వేశ్యలతో సంభోగం జరిపే స్త్రీలు ఎక్కువగా ఈ భంగిమను ఇష్టపడతారట. స్త్రీవాదం వలన పురుషాధిక్యతను వ్యతిరేకించేవారు ఈ విధంగా తమ అసంతృప్తిని తెలియజేస్తారు.
ఎర్ర కలబంద
ఎర్ర కలబంద (Red Aloe) అనేది Ascent of sap అనే కృత్రిమ రసాయనిక పద్ధతి ద్వారా ప్రయోగశాలలో ఎర్రగా మార్చబడిన మామూలు అలో వెరా మొక్క.
కాలేజీలలోనూ, ప్రయోగశాలల్లోనూ ఈ ప్రయోగం జరుపుతారు. ముందుగా కలబందలో ఉన్న నీటిని చేరవేసే Xylem కణాల ద్వారా ఇయోసిన్ (Eosin) అనే ఎర్రటి రసాయనాన్ని కలబందలోకి పంపిస్తారు. కొన్ని గంటల తర్వాత కలబందలో ఉన్న ప్రతి కణానికి ఈ రసాయనం ప్రవేశిస్తుంది. ఫలితంగా క్లోరోఫిల్ నాశనమయ్యి, కణాలు బ్రద్దలయ్యి ఆకులు, కాండం, వేర్లు అన్నీ ఎర్రగా మారిపోతాయి. అయితే ఇలా మార్చబడిన మొక్క బ్రతికే అవకాశం లేక క్రమేణా చనిపోతుంది.
తయారీదారులు ఇలా కలబందలను రహస్యంగా తయారుచేసి, వాటికి 'ఎర్ర కలబంద' అని పేరు పెట్టి మధ్యవర్తులకు ఇచ్చి మార్కెటింగ్ చేయిస్తున్నారు. మధ్యవర్తులు ఈ మొక్కల కాండాలకు మట్టిని అంటించి - ఎర్రకలబంద మొక్కలు చాలా అరుదుగా దట్టమైన నల్లమల అడవుల్లో దొరుకుతున్నాయని వినియోగదారులను నమ్మంచి వారికి అమ్మి కేజీ లక్ష రూపాయలకు చొప్పున వసూలు చేసుకుంటానికి ప్రయత్నిస్తున్నారు. ఎర్ర కలబంద మామూలు కలబంద కంటే చాలా శక్తివంత మైన ఔషధ విలువలున్నాయని, మంత్రశక్తులున్నాయని వినియోగదారులు విశ్వసిస్తున్నారు. ఈ పుకార్లు దాదాపు దేశమంతటా ప్రాకినది. ఎర్ర కలబంద అనే లేని మొక్క గురించి చాలా మంది తమ డబ్బును భారీగా ఖర్చు పెట్టి అడవులలో అన్వేషణ చేస్తున్నారు. అయితే ఇప్పటి వరకు ఏ ఒక్కరూ ఈ మొక్కలను కొనుగోలు చేసినట్లు ఆధారాలు లభించలేదు.
పురుష వేశ్య
వేశ్యలుగా జీవించే పురుషులను పురుష వేశ్యలు అని పిలుస్తారు. స్త్రీలతో పోలిస్తే వీరిని గురించి ఎక్కువగా పరిశోధన జరగలేదు. కొంత మంది పురుషులు ధనార్జన కోసం లేదా ఇతర కారణాల వలన వేశ్యలుగా జీవిస్తారు. ఇది బాగా అభివృద్ధిచెందిన దేశాలలో ఎక్కువగా కనిపిస్తుంది. ధనికులైన వివాహిత స్త్రీలు భర్త వలన లేదా ఇతరత్రా సంభోగంలో తృప్తి పొందలేనప్పుడు ఈ విధంగా ధనాశ గల పురుషుల్ని ప్రేరేపించి వారితో రతి జరుపుతారట. ప్రేమికులైన అవివాహితులకు సామాన్యంగా ఈ విధంగా పేర్కొనరు. కొంతమంది పురుషులు దీనిని పూర్తి సమయం వృత్తిగా చేసుకుంటే, మరికొంతమంది వేరుగా చిన్నచిన్న ఉద్యోగాలు చేస్తూనే అధిక ఆదాయం కోసం ఈ విధంగా స్త్రీలకు ఆనందాన్నిస్తారు. అయితే కొంతమంది స్వలింగ సంపర్కం అలవాటైన పురుషులు కూడా వీరిని అద్దెకు తెచ్చుకునే అవకాశం ఉన్నా కొందరు దీనికి ఇష్టపడరు.
పురుష వేశ్యలు ఎక్కువగా నైట్ క్లబ్బులలోను, స్పాలు, మసాజ్ సెంటర్లలో వీరి కార్యక్రమాల్ని జరుపుతున్నారు. అయితే కొన్ని స్టార్ హోటల్లలో కూడా గొప్పవారికి ఈ విధమైన సేవలను అందిస్తారని సమాచారం ఉన్నది.
ఇలాంటి జీవితాన్ని గడిపేవారికి స్త్రీలకు మాదిరిగానే ఎయిడ్స్, సిఫిలిస్, గనేరియా, పాపిల్లోమా వైరస్ వంటి లైంగిక అంటు వ్యాధులు వచ్చే ప్రమాదం ఎక్కువగా ఉంటుంది. అందువలన వీరు తప్పనిసరిగా తొడుగు (కాండమ్) ఉపయోగించడం సర్వదా శ్రేయష్కరం.
సైబర్ సెక్స్
సైబర్ సెక్స్ (Cyber sex) లేదా ఇంటర్నెట్ సెక్స్ (Internet sex) రెండు లేదా అంతకన్నా ఎక్కువ వ్యక్తుల మధ్య కృత్రిమమైన సెక్స్ అనుభవాల కోసం జరిగే ప్రక్రియ. వీరు ఒకరితో మరొకరు రాతపూర్వకంగా సెక్స్ సమాచారం లేదా బొమ్మల్ని పంచుకొని నిజమైన సంభోగం పొందే ఆనందాన్ని అనుభవిస్తారు.
ఇది స్వల్పకాలంగా వేరుగా నివసించే భార్యాభర్తల మధ్యగాని, ప్రేమికుల మధ్యగాని లేదా అసలు పరిచయం లేని వ్యక్తుల మధ్యన కూడా జరిగే అవకాశం ఉన్నది. దీని కోసం ఎక్కువమంది ఇంటర్నెట్ చాటింగ్ గదులను లేదా/మరియు ఇన్స్టెంట్ మెసేజింగ్ విధానాలను ఉపయోగిస్తున్నారు. వెబ్ కెమేరా లను విస్తృతంగా ఉపయోగించడం వలన ఒకరి లైంగిక అవయవాల బొమ్మల్ని కూడా మరొకరికి పంపి సెక్స్ బొమ్మల సహాయంతో ఆనందిస్తున్నారు.
సుబ్రహ్మణ్యస్వామి ఆలయం
సుబ్రమణ్యస్వామి ఆలయాలు
దేవతలకు సేనాధిపత్యం వహించిన వాడు సుబ్రమణ్య స్వామి: ఈ స్వామివారి క్షేత్రాలు దేశ వ్యాప్తంగా ఉన్నాయి.
స్వామివారి పరమ భక్తులు తమిళనాడులో ఎక్కువ. ఇక్కడ ఆలయాలు కూడా ఎక్కువే. తమిళనాడుకు ఆనుకుని వున్న చిత్తూరు జిల్లాలో కూడా ఈ స్వామి వారి భక్తులు ఎక్కువగా ఉన్నారు. వీరంతా వీర భక్తులు. భక్తి పారవశ్యంలో ఆవేశానికి లోనౌతారు. వీపుకు శూలాలు/ కొక్కేలు గుచ్చుకొని ఆడడం, రెండు దవడలలో ఇనుప చువ్వలను గుచ్చుకొని ఆడడం, అలాగే బయటకు చాపిన నాలుక మధ్యలో సన్నని శూలం గుచ్చుకొని నాట్యం చేయడం, మొదలగు కార్యక్రమాలు వారి భక్తి పారవశ్యానికి మచ్చు తునకలు.
వీరు అదే విధంగా కావిళ్ల పండగ అని చేస్తారు. ఆ రోజున ఆడమగ, చిన్న పెద్ద తేడా లేకుండా అందరు దీక్ష వహిస్తారు. అది ఇప్పటి అయ్యప్ప దీక్ష వంటిది. ఆరోజు అందరు పసుపు బట్టలు ధరించి., నుదుటన వీభూతి ధరించి మధ్యలో గందం బొట్టు పెట్టి కావిడిని భుజాన వేసుకొని హరో హర అంటూ సుబ్రమణ్య స్వామి ఆలయానికి వెళతారు. ఎక్కువగా కాలి నడకన వెళతారు. కావిడి అంటే ఒక కర్రకు రెండు కొసలందు దారాలతో చిన్నని వెదురు బుట్టలను కట్టీ బుట్టలో పూజా ద్రవ్యాలు, నిమ్మకాయలు, వేస్తారు.. దీని కంతటికి పసుపు పూసి వుంటుంది. దాన్ని భుజాన వేసుకొని ఆవేశంగా "హరో హర మురుగా" అంటూ అరుస్తు వెళుతుంటారు. దీన్నే కావిళ్ల పండగ అని క్లుప్తంగా అంటారు. సుమారు నాలుగు దశాబ్దాల క్రితం ఈ భక్తుల హడావుడి చాల ఎక్కువగా వుండేది. ఆ రోజుల్లో అయ్యప్ప భక్తులు తక్కువ. ఇప్పుడు అయ్యప్ప భక్తులు ఎక్కువయ్యారు. వీరి సంఖ్య తగ్గింది. తమిళ నాట మాత్రం ఇంకా మంచి ఊపులోనే ఉంది.
తమిళనాట ఆరు సుబ్రమణ్య స్వామి క్షేత్రాలను చాల పవిత్రమైనవిగా బావిస్తారు. వీటిని షట్ సుబ్రమణ్యం క్షేత్రాలుగా పిలుస్తారు; అవి వరుసగా:
(మూలం: ఈనాడు ఆదివారి: డిసెంబరు, 5.. 2011)
దాగలి
దాగలి (incus or anvil) మధ్య చెవిలోని ఒక చిన్న ఎముక. ఇది కూటకము (Malleus) మరియు కర్ణాంతరాస్థి (Stapes) ఎముకలను సంధానిస్తుంది.
కూటకము
కూటకము (malleus or hammer) మధ్య చెవిలోని ఒక చిన్న ఎముక. ఇది సుత్తి ఆకారంలో ఉంటుంది. లాటిన్ భాషలో "మాలియస్" అనగా సుత్తి అని అర్ధం. ఇది దాగలి ఎముకను కర్ణభేరి యొక్క లోపలి పొరను సంధిస్తుంది.
కర్ణాంతరాస్థి
కర్ణాంతరాస్థి (stapes) మధ్య చెవిలోని ఒక చిన్న ఎముక. is the stirrup-shaped small bone or ossicle in the
middle ear which is attached through the incudostapedial joint to the incus laterally and to the fenestra ovalis, the "oval window", medially. The oval window is adjacent to the vestibule of the inner ear. The stapes is the smallest and lightest bone in the human body. It was described by the professor Giovanni Filippo Ingrassia in 1546 at the University of Naples.
రాజన్ - నాగేంద్ర
రాజన్ - నాగేంద్ర (English: Rajan - Nagendra) తెలుగు సినిమాలలో ఒక ప్రముఖ సంగీత దర్శకులు. రాజన్ మరియు నాగేంద్ర అన్నదమ్ములు. 37 సంవత్సరాల పాటు వీరు తెలుగు సినిమాలకు వీరి సంగీత సేవలను అందించారు. సుమారుగా 60 సినిమాలకు వీరు సంగీతాన్ని సమకూర్చారు. సంఖ్య పరంగా ఛేసినవి తక్కువ సినిమాలైనా, దాదాపుగా అన్ని సినిమాలలోని పాటలు ప్రజల మనసులలో సుస్థిర స్థానాన్ని ఏర్పరుచుకున్నాయి.రాజన్ - నాగేంద్రలు ఇద్దరూ మైసూరుకి దగ్గరలోని శివరాంపేట అనే ఊరిలో జన్మించారు. వీరి బాల్యం అంతా ఆ ఊరిలోనే కొనసాగింది. తండ్రి రాజప్ప కూడా సంగీత విద్వాంసుడే, రోజంతా కచేరీలతో క్షణం తీరిక లేకుండా గడిపేవారు. ఆయనలాగే తన కుమారులు కూడా ఈ సంగీత సాగరంలో అలసిపోకుండా యీదాలనేది రాజప్ప కోరిక. ఇంట్లో తీరిక దొరికినప్పుడల్లా హర్మోనియం, వేణువుపై తొలి పాఠాలు చెప్పేవారు. ఆ తరువాత కొన్ని అనివార్య కారణాల వల్ల రాజప్ప బెంగళూరులో జీవితాన్ని గడపవలసి వచ్చింది. అప్పుడు పెద్దవాడైన రాజన్ ను తాతగారింట్లో వదిలేసి నాగేంద్రను తనతో తీసుకువెళ్లిపోయారు. బెంగళూరులో తమ్ముడు, మైసూరులో అన్నయ్య సంగీత సాధన చేయడం మొదలుపెట్టారు. నాగేంద్ర 12 ఏళ్ల వయసుకే రాజన్ అనే ఆర్కెస్ట్రాలో చేరాడు. అతనికి తొందరగానే ఆ గ్రూప్ లో పేరు వచ్చింది.
1947 వ సంవత్సరంలో హెచ్.ఆర్.పద్మనాభశాస్త్రి నాగేంద్ర గొంతు విని, ఎంతో ఆనందించి ఈ అన్నదమ్ములిద్దరిని తనతో పాటు మద్రాసు తీసుకువచ్చారు. ఆయన దగ్గర ఓ తమిళ సినిమాకి పనిచేశారు. 1951 లో ఇద్దరూ మళ్లీ బెంగళూరు చేరుకున్నారు. అక్కడ ప్రముఖ సంగీత విద్వాంసుడు ప్.కళింగరావు దగ్గర చేరారు. ఈయన దగ్గర ఎన్నో సంగీత సూత్రాలను ఆకళింపు చేసుకున్నారు. ఇలా ఓ పక్క సంగీతం నేర్చుకుంటుంటేనే ఓ పక్క మెట్రిక్ చదివేవారు.
1952 వ సంవత్సరంలో "సౌభాగ్యలక్ష్మి" అనే కన్నడ సినిమా ద్వారా సంగీత దర్శకులుగా పరిచయం అయ్యారు. ఇలా 1952లో మొదలైన వీరి సినీ ప్రస్థానం 1999 వరకు కొనసాగింది. 1957 వ సంవత్సరంలో "వద్దంటే పెళ్ళి" అనే తెలుగు సినిమాద్వారా వీరు తెలుగు ప్రేక్షకులకు దగ్గరయ్యే ప్రయత్నం చేసారు. అలా మొదలైన వీరి సినీ జేవితం 1994 వ సంవత్సరం వరకు కొనసాగింది. మొదట్లో వరుసగా విఠలాచార్య సినిమాలు చేసినా, 1976లో పూజ అనే సినిమా మంచి బ్రేక్ ని ఇచ్చింది. కన్నడ రాజ్ కుమార్తో తెలుగులో పాడించిన ఘనత ఈ సోదరులకే దక్కుతుంది. తెలుగులో తొలి నంది పురస్కారాన్ని అందుకున్న సంగీత దర్శకులు ఈ సోదరులే...1994 వ సంవత్సరంలో వచ్చిన "అ ఆ ఇ ఈ" అనే సినిమా చివరిది.
నాగేంద్ర బెంగళూరులో 2000 నవంబరు 4 తేదీన పరమపదించాడు. ఇతని భార్య నాగరత్న ప్రస్తుతం మైసూర్ లో నివసిస్తున్నది. రాజన్ తన కుమారుడు ఆర్. అనంతకుమార్ తో కలసి ఇప్పటికీ సంగీత పరమైన పనిచేస్తున్నారు.
కోరుకొండ సైనిక పాఠశాల
కోరుకొండ ప్యాలెస్ ను 1911 వ సంవత్సరంలో పూసపాటి చిట్టిబాబు విజయరామ గజపతిరాజు నిర్మించాడు. విద్యార్థుల కొరకు ఒక ప్రత్యేక పాఠశాల నిర్మిస్తే బాగుంటుందన్న ఆలోచన తొలి ప్రధాని జవహర్ లాల్ నెహ్రూకి కలిగింది. ఆ బాధ్యతను అప్పటి రక్షణ మంత్రి వి. కె. కృష్ణ మేనన్ పైన పెట్టాడు. అవిధంగా దేశవ్యాప్తంగా సైనిక పాఠశాలలు ప్రారంభమైనాయి.
ఆంధ్ర ప్రదేశ్లో సరైన ప్రాంగణం కొరకు అన్వేషణ మొదలైంది. విద్యాధికుడైన డా: పూసపాటి వెంకట గజపతిరాజుకి ఆ సంగతి తెలిసింది. విజయనగరానికి పదకొండు కిలోమీటర్ల దూరంలో వున్న తమ కోరుకొండ ప్యాలెస్ ను పాఠశాల కొరకు ఇవ్వడానికి ఆయన ముందుకొచ్చారు. 1961 సెప్టెంబరు 19 న ఆ అందమైన భవంతితో పాటు 206 ఎకరాల భూమిని కూడా దానంగా ఇచ్చేశాడు. 1961-62 వ సంవత్సరంలో ఆ పాఠశాల ప్రారంభమైంది. రక్షణ శాఖ ఆధ్వర్యంలో సైనిక పాఠశాలల సొసైటి పర్వవేక్షణ బాధ్యతలు చూస్తుంది. ప్రస్తుతం దేశ వ్యాప్తంగా 24 సైనిక పాఠశాలలు ఉన్నాయి.
ఇక్కడ చేరడానికి ప్రవేశ పరీక్షలో ఉత్తీర్ణ సాధించాలి. ఇక్కడ ఆరవ తరగతి నుండి పన్నెండవ తరగతి వరకు భోదిస్తారు. బాలురకు మాత్రమే ప్రవేశం. ప్రతి సంవత్సరం ఫిబ్రవరి నెల మూడో ఆదివారం 6, 9 తరగతులకు ప్రవేశ పరీక్షలు నిర్వహిస్తారు. ఈ పరీక్షలు మన రాష్ట్రంలో అనంతపురం, ఏలూరు, గుంటూరు, తిరుపతి, హైదరాబాద్, విజయనగరం కేంద్రాల్లో నిర్వహిస్తారు.
ఆరవ తరగతి ప్రవేశ పరీక్షకు మూడు పేపర్లుంటాయి. గణిత పరీక్షకు 100 మార్కులు 90 నిమిషాల్లో రాయాలి. భాషాసామర్ధ్య పరీక్షకు 100 మార్కులు 45 నిమిషాల్లో రాయాలి. అలాగే ఇంటలిజెంస్ పరీక్షలో మూడు విభాగాలకు 100 మార్కులుంటాయి. ఇవిగాక మౌఖిక పరీక్ష కూడా ఉంటుంది.
తొమ్మిదవ తరగతి పరీక్షకు నాలుగు పేపర్లు రాయాలి. గణితానికి 200 మార్కులు - 120 నిమిషాల వ్యవధి; సామాన్య జ్ఞానానికి 75 మార్కులు - 45 నిమిషాల వ్యవధి ఉంటుంది. మౌఖిక పరీక్షకూడా నిర్వహిస్తారు.
ఆరవ తరగతి పరీక్షను ఇంగ్లీషులోగాని, గుర్తించిన ఏ భారతీయ భాషలోగాని రాయవచ్చు. కానీ తొమ్మిదవ తరగతి పరీక్షలో ప్రశ్నాపత్రాలు ఇంగ్లీషులోనే వుంటాయి. సమాధానాలు ఇంగ్లీషులోగాని, గుర్తించిన ఏ భారతీయ భాషలోగాని రాయవచ్చును.